stanford-oval/wikipedia huggingface dataset:
วัดหัสดาวาส
สิ่งก่อสร้าง

เจดีย์ประธาน  เป็นเจดีย์ขนาดค่อนข้างใหญ่ทรงกลมหรือที่มักเรียกกันว่า  ทรงลังกาตั้งอยู่บนฐานสี่เหลี่ยม  สมเด็จฯ กรมพระยาดำรงราชานุภาพ  ทรงจัดเจดีย์ทรงลังกาไว้ในกลุ่มของเจดีย์ที่
นิยมสร้างกันในสมัยอยุธยายุคที่ 2 คือ ช่วงเวลานับแต่สมัยสมเด็จพระบรมไตรโลกนาถเสด็จขึ้นครองราชย์ที่พิษณุโลก เมื่อ พ.ศ. 2006  ลงมาจนสิ้นรัชกาลสมเด็จพระเจ้าทรงธรรม อย่างไรก็ดีเจดีย์ทรงลังหาหรือทรงกลมก็มีที่สร้างกันในสมัยอยุธยายุคที่ 1 ด้วย
ฐานเจดีย์องค์นี้เป็นฐานประทักษิณ  ซึ่งหมายถึงฐานที่มีพื้นที่เป็นลานให้เดินเวียนประทักษิณ  คือเดินเวียนขวานมัสการพระเจดีย์ 1 แต่สำหรับเจดีย์องค์นี้คงไม่ได้ตั้งใจสร้างให้เป็นที่เดินเวียนประทักษิณรอบเจดีย์ตามความหมายที่แท้จริง  เพราะมีเนื้อที่แคบฐานประทักษิณนี้เดิมมีลูกกรงรอบ 2 แต่ปัจจุบันหักพังไปหมดแล้ว
เจดีย์แปดเหลี่ยม  ถัดจากเจดีย์ประธานไปทางทิศตะวันตก  มีเจดีย์อีก 1 องค์  สภาพชำรุดยอดหักเป็นโพรงเหลือแต่แกนอิฐ  แต่ยังพอมองเห็นลักษณะได้คร่าวๆ ว่าเป็นเจดีย์แปดเหลี่ยม  อาจารย์ประยูร   อุลุชาฎะ  ได้กล่าวถึงลักษณะของเจดีย์องค์ไว้ในหนังสือชื่อ  “ห้าเดือนกลางซากอิฐปูนที่อยุธยา”   พอสรุปได้ว่าเป็นเจดีย์ทรงสูง  องค์เจดีย์แปดเหลี่ยม  บัลลังก์แปดเหลี่ยม  มีพระพุทธรูปปูนปั้นประดับล้อมรอบบัลลังก์ประทับในซุ้มเรือนแก้ว จำนวนทั้งหมด 16 องค์
เนินวิหาร  ระหว่างเจดีย์ทั้งสององค์นี้  มีเนินดินรูปสี่เหลี่ยมผืนผ้า  เป็นเนินดินฐานวิหารซึ่งพังทลายหมดสภาพไปแล้ว
วัดอมรญาติสมาคม

| วัดอมรญาติสมาคม |
| --- | --- |

ชื่อสามัญ: วัดอมรญาติสมาคม, วัดมอญ
ที่ตั้ง: ตำบลท่านัด อำเภอดำเนินสะดวก จังหวัดราชบุรี
ประเภท: วัดราษฎร์
นิกาย: มหานิกาย
พระประธาน: หลวงพ่อพระศรีโสพิศ
เจ้าอาวาส: พระครูอมรวิสุทธาภรณ์  (มงคล สิริธมฺโม พธ.ม.)
 สถานีย่อยพระพุทธศาสนา
วัดอมรญาติสมาคม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองมอญในตำบลท่านัด อำเภอดำเนินสะดวก จังหวัดราชบุรี
วัดอมรญาติสมาคมตั้งวัดเมื่อ พ.ศ. 2437 เดิมชื่อว่า วัดมอญ เนื่องจากคนไทยเชื้อสายมอญเป็นผู้สร้าง โดยนายเกาะ เจริญทรัพย์ ที่เป็นเสมียนของบริษัทฝรั่ง ท่านได้ไม้สักจากกรุงเทพมหานครมาเป็นจำนวนมาก เพื่อปลูกบ้าน และยุ้งข้าว จึงได้นำไม้ที่เหลือจำนวนหนึ่งมาสร้างวัด ครั้งแรกได้สร้างกุฏิ 1 หลัง อุโบสถสร้างด้วยไม้สักทั้งหลังยกเว้นหลังคาซึ่งมุงด้วยสังกะสี อุโบสถหลังดังกล่าวยังปรากฏอยู่ทุกวันนี้ เมื่อสร้างวัดเสร็จจึงได้อาราธนาหลวงพ่อน้อย จากวัดคงคาราม ตำบลคลองตาคต อำเภอโพธาราม จังหวัดราชบุรี มาเป็นเจ้าอาวาสรูปแรก หลวงพ่อน้อยพัฒนาวัดนี้เรื่อยมา โดยสร้างเสาหงส์คู่ไว้หน้าวัด เจดีย์แบบชเวดากองแต่สร้างไม่เสร็จ ปัจจุบันยังปรากฏรากฐานเจดีย์
หลวงพ่อเฟื่อง ธมฺมปาโล เป็นเจ้าอาวาสรูปที่ 2 มีการก่อสร้างกุฏิเพิ่มขึ้นอีก พร้อมทั้งศาลาการเปรียญขนาดใหญ่ และโรงเรียนประชาบาลอมรวิทยาคาร แบบเรือนไม้ 2 ชั้น 9 ห้องเรียน พร้อมทั้งได้เปลี่ยนชื่อใหม่เป็น "วัดอมรญาติสมาคม" เมื่อ พ.ศ. 2501 ได้สร้างอุโบสถหลังใหม่ปูด้วยหินอ่อน ประตูหน้าต่างฝังมุก ภายในประดิษฐาน หลวงพ่อพระศรีโสพิศ พระพุทธรูปสมัยอยุธยา เนื้อศิลาแลง วัดได้รับพระราชทานวิสุงคามสีมา เมื่อ พ.ศ. 2505
วัดอมรคีรี

| วัดอมรคีรี |
| --- | --- |


ชื่อสามัญ: วัดอมรคีรี, วัดสามกุฏิ
ที่ตั้ง: เลขที่ 1065 ถนนอรุณอมรินทร์ แขวงบางยี่ขัน เขตบางพลัด กรุงเทพมหานคร 10700
ประเภท: วัดราษฎร์
นิกาย: มหานิกาย
เจ้าอาวาส: พระราชปริยัตยาภรณ์ (วิสุทธิ์ วิสุทฺธิสาโร)
 สถานีย่อยพระพุทธศาสนา
วัดอมรคีรี เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางยี่ขัน เขตบางพลัด กรุงเทพมหานคร วัดมีเนื้อที่ 10 ไร่ 3 งาน 94 ตารางวา พื้นที่วัดเป็นที่ราบ ปัจจุบันมีเจ้าอาวาสคือ พระราชปริยัตยาภรณ์ (วิสุทธิ์ วิสุทฺธิสาโร)
วัดอมรคีรีสร้างขึ้นเมื่อไหร่ไม่มีใครทราบ แต่สันนิษฐานว่า สร้างขึ้นเมื่อประมาณปี พ.ศ. 2370 ได้รับพระราชทานวิสุงคามสีมาเมื่อ พ.ศ. 2399 เดิมชื่อ วัดสามกุฏิ อาคารเสนาสนะในวัดได้แก่ อุโบสถ กว้าง 7.20 เมตร ยาว 18.20 เมตร เป็นอาคารก่ออิฐถือปูน ภายในมีภาพจิตรกรรมฝาผนัง ประดิษฐานพระประธานสมัยอยุธยา ศาลาการเปรียญ กว้าง 10.50 เมตร ยาว 19 เมตร เป็นอาคารครึ่งตึกครึ่งไม้ กุฏิสงฆ์ มี 6 หลัง เป็นตึก 1 หลัง และครึ่งตึกครึ่งไม้ 5 หลัง
วัดอมรวดี

| วัดอมรวดี |
| --- | --- |

ชื่อสามัญ: วัดอมรวดี, วัดลำหม้อแกง
ที่ตั้ง: ตำบลปลายโพงพาง อำเภออัมพวา จังหวัดสมุทรสงคราม 75110
ประเภท: วัดราษฎร์
นิกาย: มหานิกาย
เจ้าอาวาส: พระครูสังฆรักษ์ พาที ปญฺญาทีโป
 สถานีย่อยพระพุทธศาสนา
วัดอมรวดี [อัม-มะ-ระ-วะ-ดี] เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปลายโพงพาง อำเภออัมพวา จังหวัดสมุทรสงคราม
วัดอมรวดี เดิมชื่อ วัดลำหม้อแกง (สมัยโบราณมีปลาชุมมาก) จากนั้นได้ร้างไป ต่อมาหลวงพ่อมา เป็นผู้สร้างขึ้นใหม่ตั้งเป็นวัด เมื่อ พ.ศ. 2445 และได้รับพระราชทานวิสุงคามสีมาเมื่อวันที่ 21 มิถุนายน พ.ศ. 2534 ได้รับการบูรณะซ่อมแซม และก่อสร้างสาสนวัตถุโดยเจ้าอาวาสรูปต่อ ๆ มา สมัยพระอธิการชดเป็นเจ้าอาวาส ได้สร้างกุฏิ 7 หลัง ศาลาการเปรียญ หอสวดมนต์ หอฉัน ศาลาท่าน้ำ ถนนอิฐ สร้างโบสถ์และพระประธาน สมัยพระอธิการเปีย เป็นเจ้าอาวาสได้สร้างกุฏิ 9 ห้อง เพิ่มอีก 1 หลัง ซ่อมแซมกุฏิที่ชำรุด และเปลี่ยนหลังคาเป็นหลังคากระเบื้องทั้งหมด วัดได้รับพระราชทานวิสุงคามสีมาครั้งหลังเมื่อวันที่ 1 กันยายน พ.ศ. 2560
ปูชนียวัตถุที่สำคัญได้แก่ พระประธานในอุโบสถเป็นพระพุทธรูปหล่อ ปางมารวิชัย พระพุทธรูปหล่อปางมารวิชัย องค์เล็ก ๆ พระพักตร์งามมาก ศิลปะสุโขทัย เป็นของเก่าคู่มากับวัด นามว่า หลวงพ่อประเสริฐ ประดิษฐานอยู่ในอุโบสถ เป็นองค์จำลอง เพราะองค์จริงได้สูญหายไปแล้วจากการโจรกรรม
วัดอมราวราราม

| วัดอมราวราราม |
| --- | --- |

ที่ตั้ง: เลขที่ 1/13 ซอยพหลโยธิน 52 แยก 11-4 ถนนพหลโยธิน แขวงคลองถนน เขตสายไหม กรุงเทพมหานคร 10220
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดอมราวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคลองถนน เขตสายไหม กรุงเทพมหานคร มีที่ดินสร้างวัด 10 ไร่ 2 งาน 88 ตารางวา
วัดอมราวรารามได้รับอนุญาตจัดตั้งให้เป็นวัดในพระพุทธศาสนาเมื่อวันที่ 24 กรกฎาคม พ.ศ. 2534 ผู้ขออนุญาตสร้างวัดคือ ศรีสมร อินทรสิงห์ ได้รับพระราชทานวิสุงคามสีมาเมื่อวันที่ 16 สิงหาคม พ.ศ. 2537 วัดแห่งนี้ส่งเสริมการปฏิบัติธรรมกรรมฐาน บรรพชาสามเณรภาคฤดูร้อน ให้ทุนการศึกษาและสาธารณสงเคราะห์ทั่วไป
อาคารเสนาสนะที่สำคัญคือ สถูปจำลองทรงพุทธคยา 3 สถูป ภายในประดิษฐานพระพุทธสิหิงค์จำลองและพระพุทธรูปที่งดงามอีกหลายองค์ สร้างด้วยงบประมาณ 17 ล้านบาทเศษ ประชาชนโดยทั่วไปนิยมมานั่งสมาธิและประกอบพิธีทางศาสนา
สนามกีฬาปีเตอร์ โมกาบา

| --- | --- |

th
ที่ตั้ง: Magazyn St. โพโลเควน ประเทศแอฟริกาใต้
พิกัด: 23°55′29″S 29°28′08″E﻿ / ﻿23.924689°S 29.468765°E﻿ / -23.924689; 29.468765
เจ้าของ: นครโพโลเควน
ความจุ: 45,500 ที่นั่ง
พื้นผิว: หญ้าไรย์ และเดสโซกราสมาสเตอร์
การก่อสร้าง
เปิดใช้สนาม: ค.ศ. 2010
งบประมาณในการก่อสร้าง: 1.245 พันล้านแรนด์ (150 ล้านดอลลาร์สหรัฐ)
การใช้งาน
ลิมโปโปบลูบูล   สโมสรฟุตบอลโพโลเควนซิตี   สโมสรฟุตบอลบาโรคา
สนามกีฬาปีเตอร์ โมกาบา เป็นสนามฟุตบอลและรักบีในเมืองโพโลเควน ประเทศแอฟริกาใต้ เคยใช้จัดแข่งขันฟุตบอลโลก 2010 ความจุ 45,500 ที่นั่ง แต่ในฟุตบอลโลกถูกจำกัดเหลือเพียง 41,733 ที่นั่ง สนามตั้งชื่อตามปีเตอร์ โมกาบา อดีตประธานแอฟริกันเนชันนัลคอนเกรสยูธลีก สนามกีฬาตั้งอยู่ห่างจากใจกลางเมือง 3 กิโลเมตร และตั้งอยู่ทางทิศตะวันออกของสนามกีฬาแห่งเก่า
สนามแห่งนี้เป็น 1 ใน 5 สนามที่ถูกสร้างใหม่เพื่อรองรับฟุตบอลโลก 2010 และสร้างเพื่อแทนที่สนามกีฬาปีเตอร์ โมกาบา แห่งเก่า งบประมาณในการก่อสร้างอยู่ที่ 1.245 พันล้านแรนด์ พื้นหญ้าในสนามถูกเสริมด้วยเส้นใยสังเคราะห์และเดสโซกราสมาสเตอร์
ฟุตบอล

การแข่งขันครั้งแรกที่สนามแห่งนี้เป็นการแข่งขันนัดกระชับมิตร "ปีเตอร์ โมกาบา คัพ" ซึ่งจัดขึ้นเมื่อวันที่ 23 มกราคม ค.ศ. 2010 มีทีมเข้าร่วมแข่งขัน 4 ทีม โดยในรอบรองชนะเลิศ นัดแรก ซูเปอร์สปอร์ตยูไนเต็ด สามารถเอาชนะสโมสร Brøndby ไปได้ 2–1 ส่วนอีกคู่ในรอบรองฯ เคเซอร์ชีฟส์ เอาชนะมหาวิทยาลัยวิตส์ ด้วยการยิงลูกโทษ 4–3 หลังจากเสมอกันแบบไม่มีประตู และในนัดชิงชนะเลิศ เคเซอร์ชีฟส์สามารถเอาชนะซูเปอร์สปอร์ตยูไนเต็ดไปได้ 4–2
ส่วนการแข่งขันระดับนานาชาติครั้งแรก เป็นนัดกระชับมิตรระหว่างแอฟริกาใต้ พบกับ กัวเตมาลา เมื่อวันที่ 31 พฤษภาคม ค.ศ. 2010 โดยแอฟริกาใต้เอาชนะไปได้ 5–0
การแข่งขันอย่างเป็นทางการนัดแรกจัดขึ้นเมื่อวันที่ 20 พฤศจิกายน ค.ศ. 2010 ในรายการฟุตบอลเทลคอม รอบรองชนะเลิศ โดยเคเซอร์ชีฟส์ เอาชนะซันโตส ไปได้ 1–0 ที่สนามแห่งนี้
ฟุตบอล > ฟุตบอลโลก 2010

บทความหลัก: ฟุตบอลโลก 2010
| วันที่ | เวลา (SAST) | ทีมแรก | ผล | ทีมที่สอง | รอบ | ผู้ชม |
| --- | --- | --- | --- | --- | --- | --- |
| 13 มิถุนายน ค.ศ. 2010 | 13.30 |  แอลจีเรีย | 0–1 |  สโลวีเนีย | กลุ่ม ซี | 30,325 |
| 17 มิถุนายน ค.ศ. 2010 | 20.30 |  ฝรั่งเศส | 0–2 |  เม็กซิโก | กลุ่ม เอ | 35,370 |
| 22 มิถุนายน ค.ศ. 2010 | 20.30 |  กรีซ | 0–2 |  อาร์เจนตินา | กลุ่ม บี | 38,891 |
| 24 มิถุนายน ค.ศ. 2010 | 16.00 |  ปารากวัย | 0–0 |  นิวซีแลนด์ | กลุ่ม เอฟ | 34,850 |
รักบี้

สนามแห่งนี้ใช้จัดแข่งขันรักบี้ยูเนียนเมื่อวันที่ 30 มกราคม ค.ศ. 2010 เป็นการพบกันระหว่าง บูลส์ และ ไลออนส์
แหล่งข้อมูลอื่น

ESPN Stadium Profile เก็บถาวร 2011-06-22 ที่ เวย์แบ็กแมชชีน
Goal.com Profile
360 View
สมพงษ์ พึ่งผูก

| ข้อมูลส่วนตัว |
| --- | --- | --- | --- |
ชื่อเต็ม:  สมพงษ์ พึ่งผูก
วันเกิด:  29 ตุลาคม พ.ศ. 2513 (53 ปี)
สถานที่เกิด:  กรุงเทพมหานคร ประเทศไทย
ตำแหน่ง:  กองหลัง
สโมสรอาชีพ*
| ปี |  ทีม |  ลงเล่น |  (ประตู) |
|  |  อิสระ/ไม่สังกัดสโมสร |   |   |
ทีมชาติ
|  |  ทีมชาติไทย |   |   |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
สมพงษ์ พึ่งผูก เกิดวันที่ 29 ตุลาคม พ.ศ. 2513 เป็นนักกีฬาฟุตบอลชายหาดทีมชาติไทย รวมถึงเป็นผู้ทำหน้าที่ให้แก่ฟุตซอลทีมชาติไทยในการแข่งขันฟุตซอลชิงแชมป์โลก 2000 และ 2004 รอบสุดท้าย
นอกจากนี้ สมพงษ์ยังเป็นอดีตผู้ฝึกสอนฟุตบอลทีมชาติไทย ชุดบี
ประวัติ

วันที่ 19 พฤศจิกายน พ.ศ. 2549 สมพงษ์ซึ่งอยู่ทีมไอแอมสปอร์ต ได้เข้าแข่งขันรายการทีโอที ไทยแลนด์ฟุตซอลลีก 2006 ที่จัดขึ้น ณ เดอะมอลล์ งามวงศ์วาน โดยได้พบกับทีมทีโอที และเขาสามารถเป็นผู้ทำประตูในนาทีที่ 9 อย่างไรก็ตาม ทีมของเขาได้เป็นฝ่ายแพ้ ด้วยผลการแข่ง 5-4 ประตู
ส่วนในวันที่ 10 กรกฎาคม พ.ศ. 2554 สมพงษ์ได้เป็นผู้นำทีมปันหยี เอฟซี เข้าแข่งขันรายการ แคทริจินอลฟุตซอลทัวร์นาเมนต์ 2011 รอบคัดเลือกตัวแทนภาคใต้ ที่โรงยิมเนเซียม สนามกีฬากลาง จังหวัดสุราษฎร์ธานี โดยเป็นหนึ่งในผู้มีส่วนช่วยให้ทีมของเขาฝ่ายชนะทีมจังหวัดยะลาที่ 8-6 ประตู ซึ่งมาจากการทำประตูของสมพงษ์ถึง 3 ประตู และในวันที่ 17 กรกฎาคม ทีมของเขาได้พบกับทีมพญาตานี ยูไนเต็ด ซึ่งสมพงษ์เป็นผู้ทำประตูในนาทีที่ 35 ของครึ่งหลัง และทีมของเขาเป็นฝ่ายชนะที่ 6-2 ประตู
วันที่ 4 ตุลาคม พ.ศ. 2554 สมพงษ์เข้าแข่งขันให้แก่ทีมทูเซเว่น เอฟซี ในรายการยูเมะฟุตซอลเอฟเอคัพ 2011 ที่จัดขึ้น ณ มหาวิทยาลัยนอร์ทกรุงเทพ โดยได้พบกับทีมมหาชัยเมืองทอง และสมพงษ์เป็นหนึ่งในผู้ทำประตู ซึ่งทีมของเขาเป็นฝ่ายชนะด้วยผลการแข่ง 5-0 ประตู รวมถึงในวันที่ 15 ธันวาคม ซึ่งเป็นรอบคัดเลือก รอบ 2 ของรายการเดียวกันนี้ ที่จัดขึ้น ณ ยิมเนเซียม มหาวิทยาลัยรัตนบัณฑิต สมพงษ์เป็นผู้นำทีมทูเซเว่น เอฟซี เข้าแข่งขันในคู่เอก โดยได้พบกับทีมเชียงใหม่ ยูไนเต็ด ซึ่งเขาเป็นหนึ่งในผู้ทำประตูของครึ่งหลัง และทีมของเขาเป็นฝ่ายชนะด้วยผลการแข่ง 9-6
กิจกรรมเพื่อสังคม

พ.ศ. 2552 สมพงษ์ พึ่งผูก ได้ทำหน้าที่เป็นผู้ฝึกสอนฟุตซอลจากสโมสรฟุตบอลเอสซีจี เมืองทอง ยูไนเต็ด ให้แก่นักกีฬาเยาวชนจากโรงเรียนสตรีวิทยา 2 ในโครงการ ฟิวเจอร์ฟุตบอลดีวิลอปเมนท์
แหล่งข้อมูลอื่น

สมพงษ์ พึ่งผูก ที่เฟซบุ๊ก
วิวิด-คิสซิงยู, สปาร์กลิง, จอยฟูลสไมล์-

| "Vivid -Kissing you,Sparkling,Joyful Smile-" |
| --- | --- |

เพลงโดยโบอา
จากอัลบั้มBEST & USA
วางจำหน่าย: 4 มิถุนายน พ.ศ. 2551 (ในญี่ปุ่น)
บันทึกเสียง: พ.ศ. 2551
แนวเพลง: เจ-ป็อป
ค่ายเพลง: เอเว็กซ์ แทร็กซ์
วิวิด -คิสซิง ยู, สปาร์คลิง, จอยฟูล สไมล์- (ญี่ปุ่น: ヴィヴィッド・キッシング・ユー・スパークリング・ジョイフル・スマイル; โรมาจิ: Vividdo・Kisshingu Yu・Supakuringu・Joifuru Sumairu; ทับศัพท์: Vivid -Kissing you,Sparkling,Joyful Smile-) เป็นซิงเกิลที่ 26 ของโบอาในรูปแบบแม็กซี่ซิงเกิล  วางจำหน่ายในวันที่ 4 มิถุนายน พ.ศ. 2551  โดยซิงเกิลนี้ใช้โปรโมตการทัวร์คอนเสิร์ตของเธอทั่วประเทศญี่ปุ่น  โดยดีวีดีซิงเกิลนี้มีมิวสิกวิดีโอ 2 เพลง คือ Kissing you และ Sparkling  เปิดตัวสัปดาห์แรกในอันดับ 5 ของออริกอนชาร์ตด้วยยอดขาย 20,221 แผ่น
เพลง Kissing you เป็นเพลงประกอบละครเรื่อง "ชิจินิน โนะ โอนนาเบนโกจิ" ทางช่องทีวีอาซาฮี เพลง Sparkling เป็นเพลงประกอบโฆษณาของ ZESPRI Kiwi และเพลง Joyful Smile เป็นเพลงประกอบรายการ "สปอร์ตอุรุงุสึ" ทางช่องนิปปอนทีวี
รายชื่อเพลง

Kissing you
Sparkling
Joyful Smile
be with you. (spring acoustic mix)
Kissing you (instrumental)
Sparkling (instrumental)
Joyful Smile (Instrumental)
ซีดีพิเศษ

Vivid Jacket Shooting Off Shot ＋ Kissing you＆Sparkling Music Clip Digest
มิวสิกวิดีโอ

Kissing you Music Clip
Sparkling Music Clip
BoA TV 2nd Season　-Kissing you＆Sparkling Music Clip Making-
การแสดงสด

9 พฤษภาคม พ.ศ. 2551 - Music Station - Kissing you
26 พฤษภาคม พ.ศ. 2551 - HEY! HEY! HEY! - Sparkling
1 มิถุนายน พ.ศ. 2551 - CDTV - Sparkling
ชาร์ต

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 4 มิถุนายน พ.ศ. 2551 | Oricon Daily Charts | # 3 | 4,535 |  |  |
| 4 มิถุนายน พ.ศ. 2551 | Oricon Weekly Charts | # 5 | 20,221 | 26,858 | 6 สัปดาห์ |
| 4 มิถุนายน พ.ศ. 2551 | Oricon Monthly Charts | # 23 | 26,858 | 29,304 |  |
| 4 มิถุนายน พ.ศ. 2551 | Oricon Yearly Charts |  |  |  |  |
ร็อคแมนซีรีส์

สำหรับความหมายอื่น ดูที่ ร็อกแมน (แก้ความกำกวม)
ร็อคแมน (ญี่ปุ่น: ロックマン; โรมาจิ: Rokkuman; ทับศัพท์: รกกุมัง) หรือในชื่อภาษาอังกฤษว่า เมกาแมน (Mega Man) เป็นชื่อของเกมชุดวิดีโอเกมประเภทเกมแอ็กชั่นแพลทฟอร์มของบริษัทแคปคอม โดยมักจะมีตัวเอกใช้ชื่อร็อคแมนเช่นเดียวกับชื่อเกม
เนื้อเรื่องย่อ

ในปี 20xx เทคโนโลยีของโลกได้พัฒนาไปไกล ถึงขั้นสามารถสร้างหุ่นยนต์ให้มีจิตใจคล้ายมนุษย์ได้ ด็อกเตอร์โทมัส ไรท์ และ ด็อกเตอร์ไวลี่ นักวิทยาศาตร์ที่ได้ทำผลงานไว้มากมาย ด็อกเตอร์ไรท์ ได้สร้าง หุ่นยนต์ ชื่อ ร็อค และ โรล โดยหุ่นทั้งสองเอาไว้ช่วยสนับสนุนงานต่างๆ ด็อกเตอร์ไวลี่ที่อิจฉาในผลงานของด็อกเตอร์ไรท์ ได้ทำการวางชิพไวรัส ในหุ่นโรงงานของด็อกเตอร์ไรท์ ทำให้หุ่นเกิดการบ้าคลั่งขึ้นมา ด็อกเตอร์ไรท์จึงได้อัพเกรดร็อคให้สามารถต่อสู้กับหุ่นเหล่านั้นได้ จึงได้กำเนิด หุ่น"ร็อคแมน"
รายชื่อผลงาน > ผลงานหลัก

ร็อคแมน (FC)
ร็อคแมน 2 ความลับของดร.ไวลี่ (FC)
ร็อคแมน 3 จุดจบของ ดร.ไวลี่!? (FC)
ร็อคแมน 4 ความชั่วร้ายครั้งใหม่!! (FC)
ร็อคแมน 5 กับดักของบลูส์!? (FC)
ร็อคแมน 6 การต่อสู้ครั้งยิ่งใหญ่ในประวัติศาสตร์!! (FC)
ร็อคแมน 7 การเผชิญหน้าแห่งโชคชะตา! (SFC)
ร็อคแมน 8 เมทัลฮีโร่ส์ (PS, SS)
ร็อคแมน 9 ผู้ทะเยอทะยานคืนชีพ!! (Wii Ware, PSN, XBLA)
ร็อคแมน 10 ภัยอันตรายจากนอกโลก!! (Wii Ware, PSN, XBLA)
ร็อคแมน 11 ฟันเฟืองแห่งโชคชะตา!! (PC, PS4, XBO, SW)
รายชื่อผลงาน > ผลงานเกมบอย

ร็อคแมนเวิลด์
ร็อคแมนเวิลด์ 2
ร็อคแมนเวิลด์ 3
ร็อคแมนเวิลด์ 4
ร็อคแมนเวิลด์ 5
รายชื่อผลงาน > ผลงานย่อย

ร็อคแมน & ฟอร์เต้ (SFC, GBA)
ร็อคแมน & ฟอร์เต้ สาร์นท้ารบจากอนาคต (WS)
ร็อคแมน ร็อคแมน (PSP)
รายชื่อผลงาน > ผลงานเกมตู้

ร็อคแมน เดอะพาวเวอร์แบทเทิล (AC)
ร็อคแมน 2 เดอะพาวเวอร์ไฟท์เตอร์ (AC)
ร็อคแมน พาวเวอร์ & ไฟท์เตอร์ (NGP)
ร็อคแมน แบทเทิลพาวเวอร์ไฟท์เตอร์ (PS2)
รายชื่อผลงาน > ผลงานนอกจากเกมแอคชัน

ไวลี่ & ไลท์ That's Paradise (FC)
ร็อคแมนส์ ซ็อกเกอร์ (SFC)
ร็อคแมน แบทเทิล & เชส (PS)
ซูเปอร์แอคเวนเจอร์ ร็อคแมน (PS, SS)
รายชื่อผลงาน > ซีรีส์รวมภาค

ร็อคแมน เมกาเวิลด์ (MD)
ร็อคแมน คลาสสิกคอลเลคชัน (3DS, PS4, Xbox ONE, Steam, Switch)
ร็อคแมน คลาสสิกคอลเลคชัน 2 (PS4, Xbox ONE, Steam, Switch)
สื่อรูปแบบต่างๆ

สำหรับร็อคแมนได้ออกมาเป็นการ์ตูนรวมถึงภาพยนตร์การ์ตูน
เมกาแมน
ร็อคแมน
ร็อคแมน เมกามิกซ์ ซีรีส์
สมปอง สอเหลบ

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  สมปอง สอเหลบ
วันเกิด:   (1986-07-30) 30 กรกฎาคม ค.ศ. 1986 (38 ปี)
สถานที่เกิด:  จังหวัดสตูล ประเทศไทย
ส่วนสูง:  1.82 m (5 ft 11 1⁄2 in)
ตำแหน่ง:  กองหน้า / ปีก
สโมสรเยาวชน
2001–2003:  กรุงเทพคริสเตียนวิทยาลัย
2003:  เอฟเวอร์ตัน
สโมสรอาชีพ*
| ปี |  ทีม |  ลงเล่น |  (ประตู) |
| 2004–2006 |  สตูล ยูไนเต็ด |  59 |  (33) |
| 2007 |  การท่าเรือไทย |  22 |  (4) |
| 2008–2009 |  บีบีซียู |  43 |  (18) |
| 2010–2011 |  การท่าเรือไทย |  37 |  (12) |
| 2011 |  บุรีรัมย์ |  11 |  (1) |
| 2014 |  แบงค็อก ยูไนเต็ด |  24 |  (14) |
| 2015 |  การท่าเรือไทย |  18 |  (11) |
| 2016 |  โอสถสภา M150 สมุทรปรากร |  21 |  (7) |
| 2017–2019 |  ราชบุรี เอฟซี |  34 |  (16) |
| 2019 |  ชลบุรี |  2 |  (0) |
| 2020 |  มหาวิทยาลัยเกษตรศาสตร์ |  4 |  (2) |
| 2020 |  จามจุรี ยูไนเต็ด |  18 |  (5) |
| 2021 |  เอ็มโอเอฟ ศุลกากร ยูไนเต็ด |  10 |  (3) |
| 2021–2022 |  สุโขทัย |  14 |  (0) |
| 2022–2023 |  จามจุรี ยูไนเต็ด |  17 |  (1) |
| 2023 |  คัสตอม ยูไนเต็ด |  7 |  (0) |
ทีมชาติ‡
| 2006–2009 |  ไทย U23 |  16 |  (9) |
| 2010–2014 |  ไทย |  18 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 19 มีนาคม 2023 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 29 กุมภาพันธ์ 2012
สมปอง สอเหลบ ชื่อเล่น ปอง เป็นนักฟุตบอลชาวไทย เขาได้รับการเปิดตัวครั้งแรกในฟุตบอลทีมชาติไทยในปี พ.ศ. 2553 และเล่นในโตโยต้า ลีกคัพ 2553 รอบชิงชนะเลิศ เขาได้ช่วยให้ทีมการท่าเรือไทย ชนะสโมสรฟุตบอลบุรีรัมย์ พีอีเอ 2 ประตูต่อ 1
ประวัติ

สมปอง สอเหลบ เกิดวันที่ 30 กรกฎาคม พ.ศ. 2529 ที่จังหวัดสตูล และเริ่มต้นในอาชีพนักกีฬาฟุตบอลอย่างจริงจังที่โรงเรียนสตูลวิทยา โรงเรียนกรุงเทพคริสเตียน และสตูล ยูไนเต็ด ตามลำดับ ต่อมา ใน พ.ศ. 2550 ได้ย้ายไปเล่นให้กับการท่าเรือไทย เอฟ.ซี. ต่อมา เขาได้รับเลือกเป็น 1 ใน 3 นักเตะไทยที่ได้รับเชิญไปฝึกกับทางสโมสรฟุตบอลเอฟเวอร์ตัน ร่วมกับรัตตพล ปิยะวุฒิสกุล และ ธีรเทพ วิโนทัย จากนั้น ช่วง พ.ศ. 2551–2552 ได้อยู่ร่วมกับทีมบีบีซียู ก่อนที่ทางการท่าเรือไทย เอฟ.ซี. จะซื้อตัวกลับมาร่วมกับทีมเดิม พ.ศ. 2554 เขาย้ายมาสังกัดสโมสรฟุตบอลจังหวัดบุรีรัมย์ ก่อนที่ล่าสุด ปี พ.ศ. 2555 สะสม พบประเสริฐ ได้ดึงเขามาร่วมงานที่แบงค็อก ยูไนเต็ด และเขาถูกวางให้เป็นกำลังหลักของทีมแบงค็อก ยูไนเต็ด
นอกจากนี้ เขายังเป็นหนึ่งในนักฟุตบอลคนสำคัญของทีมชาติไทย ที่สามารถทำประตูได้ในการแข่งขันกับทีมชาติโอมาน ในการแข่งขันฟุตบอลโลก 2014 รอบคัดเลือก โดยทีมชาติไทยเป็นฝ่ายชนะ 3 ประตูต่อ 0
เครื่องราชอิสริยาภรณ์

พ.ศ. 2552 -  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นเบญจมดิเรกคุณาภรณ์
แหล่งข้อมูลอื่น

สมปอง สอเหลบ ข้อมูลจาก National-Football-Teams.com
สมปอง สอเหลบ
วัดฝาโถ

| วัดฝาโถ |
| --- | --- |

ที่ตั้ง: ตำบลหัวนา อำเภอเดิมบางนางบวช จังหวัดสุพรรณบุรี
ประเภท: วัดราษฎร์
นิกาย: มหานิกาย
เจ้าอาวาส: พระนพรัตน์ ปุสฺสโก
 สถานีย่อยพระพุทธศาสนา
วัดฝาโถ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวนา อำเภอเดิมบางนางบวช จังหวัดสุพรรณบุรี ที่ดินตั้งวัดมีเนื้อที่  32 ไร่ งาน 48 เศษสองส่วนสิบ ตารางวา
วัดฝาโถ เดิมชื่อว่า วัดโบสถ์  ประวัติศาสตร์สันนิษฐานว่าเป็นแหล่งอารยธรรมโบราณสมัยทวารวดี มีการผสมผสานและก่อสร้างศาสนสถานสืบต่อกันมายาวนานจนถึงสมัยกรุงศรีอยุธยาเป็นราชธานี เจริญรุ่งเรืองถึงขีดสุดและเสื่อมสลายไปตามกาลเวลา จนมีชาวบ้านไปแผ้วถางป่าพบโบสถ์เก่าและเจดีย์ร้าง จึงมีการทำนุบำรุงขึ้นมาใหม่ ตั้งเป็นวัดเมื่อ พ.ศ. 2310 ได้รับพระราชทานวิสุงคามสีมาเมื่อ พ.ศ. 2530
อาคารเสนาสนะที่สำคัญ ได้แก่ อุโบสถ กว้าง 30  เมตร ยาว  40 เมตร สร้างเมื่อ พ.ศ. 2528 เป็นอาคารคอนกรีตเสริมเหล็ก ศาลาการเปรียญ กว้าง  17  เมตร ยาว 38 เมตร สร้างเมื่อ พ.ศ. 2533–43  เป็นอาคารไม้  หอสวดมนต์ กว้าง  32 เมตร ยาว 34 เมตร สร้างเมื่อ พ.ศ. 2547–57  เป็นอาคารคอนกรีตเสริมเหล็ก กุฏิสงฆ์เรียงแถว จำนวน 7 หลัง เป็นอาคารไม้ทั้งหมด ศาลาสังเวช กว้าง 18 เมตร ยาว 34 เมตร  สร้างเมื่อ พ.ศ. 2564  เป็นอาคารคอนกรีตเสริมเหล็ก ปูชนียวัตถุมี พระประธานประจำอุโบสถ พร้อมพระโมคคัลลาน์และพระสารีบุตร
วัดพงษ์สุนันท์

| วัดพงษ์สุนันท์ |
| --- | --- |

ที่ตั้ง: ตำบลในเวียง อำเภอเมืองแพร่ จังหวัดแพร่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพงษ์สุนันท์ เป็นวัดในเขตกำแพงเมือง จังหวัดแพร่ อยู่ที่บ้านพงษ์สุนันท์ ตำบลในเวียง ชื่อเดิมว่า วัดปงสนุก เดิมเป็นวัดร้าง ทางทิศใต้ของวัดมีสระน้ำและมีรูปปั้นเต่า โดยมีตำนานเล่าว่า นางคำพวนชาวพม่าได้ลงไปในสระเพราะอยากได้เต่าและจมน้ำตาย เพื่อนของนางชื่อส่างตาดจึงสร้างเจดีย์และรูปเต่าสี่ตัวรอบเจดีย์เพื่อระลึกถึงเพื่อน ในพ.ศ. 2472 พ่อเจ้าบุรีศรีปัญญาได้บูรณะวิหาร แต่ต่อมาถูกไฟไหม้และน้ำท่วมจนเสียหาย พญาบุรีรัตน์จึงได้บูรณะใหม่โดยมีหลวงพงษ์พิบูลย์และเจ้าสุนันตาเป็นศรัทธาหลักใน พ.ศ. 2477 วัดนี้จึงได้ชื่อว่าวัดพงษ์สุนันท์ ได้วิสุงคามสีมาเมื่อ พ.ศ. 2499 ภายในวัดมีพระนอนกลางแจ้งริมกำแพงเป็นเอกลักษณ์ของวัด
วัดอภิสิทธิ์

| วัดอภิสิทธิ์ |
| --- | --- |

ชื่อสามัญ: วัดอภิสิทธิ์, วัดกลาง, วัดวัดบ้านจาน
ที่ตั้ง: ตำบลตลาด อำเภอเมืองมหาสารคาม มหาสารคาม
ประเภท: ศาสนสถาน
นิกาย: เถรวาท มหานิกาย
เจ้าอาวาส: พระเทพสารคามมุนี ที่ปรึกษาเจ้าคณะจังหวัดมหาสารคาม
 สถานีย่อยพระพุทธศาสนา
วัดอภิสิทธิ์ หรือ วัดกลาง, วัดวัดบ้านจาน  ตั้งอยู่เลขที่ 1561 ถนนนครสวรรค์ ตำบลตลาด อำเภอเมือง จังหวัดมหาสารคาม
ประวัติ

วัดอภิสิทธิ์ ตั้งเมื่อ พ.ศ. 2445 ตั้งอยู่ที่หมู่บ้านจาน ชาวบ้านได้ร่วมกันสร้างวัดขึ้นและเรียกชื่อวัดตามหมู่บ้านว่าวัดบ้านจาน ต่อมาเจ้าเมืองร้อยเอ็ดได้ขอตั้งเมืองมหาสารคามขึ้นในราว พ.ศ. 2408 หมู่บ้านจานจึงอยู่ในตัวเมืองมหาสารคาม และวัดบ้านจานก็ได้ถูกเรียกตามภูมิประเทศว่า วัดกลาง ประมาณ พ.ศ. 2468 ได้เปลี่ยนชื่อเป็น วัดอภิสิทธิ์
เหตุในการเปลี่ยนชื่อวัดได้เปลี่ยนชื่อตามชื่อผู้ให้ความอุปถัมภ์วัด คือ หลวงอภิสิทธิ์ ศรีสารคาม ปัจจุบันได้เปิดสอนโรงเรียนพระปริยัติธรรมแผนกธรรม แผนกธรรมบาลี และแผนกสามัญ และเป็นที่ตั้งมหาวิทยาลัยมหาจุฬาลงกรณราชวิทยาลัย (สาขา) ในวัดด้วย โดยมีพระเทพสารคามมุนี เป็นเจ้าอาวาส
สีหบัญชร

สีหบัญชร หมายถึง หน้าต่างสำหรับพระเจ้าแผ่นดินเสด็จออกให้เฝ้าในโอกาสสำคัญ หรือใช้ในการว่าราชการ หากแปลตามคำแล้วนั้น สีหบัญชร คือหน้าต่างที่มีสัญฐานประดุจกรงเล็บแห่งสิงห์
ในปัจจุบันนั้น สีหบัญชรที่สำคัญมีดังนี้
สีหบัญชรภายในพระที่นั่งไพศาลทักษิณ  ภายในพระบรมมหาราชวัง  สีหบัญชรบานนี้มีประวัติกล่าวถึงเมื่อครั้งในสมัยต้นกรุงรัตนโกสินทร์ พระบาทสมเด็จพระพุทธยอดฟ้าจุฬาโลกมหาราช  ในช่วงปลายรัชกาล เนื่องจากมีพระอาการประชวร ไม่สามารถที่จะเสด็จออกว่าราชการ ณ พระที่นั่งอมรินทรวินิจฉัย ได้ จึงใช้พระบัญชร บริเวณมุขกระสันเชื่อมต่อพระที่นั่งไพศาลทักษิณ กับหอพระธาตุมณเฑียรในการออกว่าราชการและให้ข้าราชการนำข้อราชการทูลเกล้าฯ ถวาย
สีหบัญชรภายในพระที่นั่งสุทไธสวรรยปราสาท พระบรมมหาราชวัง
สีหบัญชรภายในพระที่นั่งอนันตสมาคม พระราชวังดุสิต
วัดชัยภูมิ (จังหวัดพระนครศรีอยุธยา)

| วัดชัยภูมิ |
| --- | --- |

ที่ตั้ง: ตำบลประตูชัย อำเภอพระนครศรีอยุธยา จังหวัดพระนครศรีอยุธยา
ประเภท: วัดร้าง
 สถานีย่อยพระพุทธศาสนา
วัดชัยภูมิ หรือ วัดสะพานถ่าน โบราณสถานประเภทวัดร้างซึ่งตั้งอยู่ที่ ตำบลประตูชัย อำเภอพระนครศรีอยุธยา จังหวัดพระนครศรีอยุธยา
ประวัติ

วัดชัยภูมิไม่ปรากฏหลักฐานทางด้านเอกสารเกี่ยวกับประวัติการสร้าง โดยวัดชัยภูมิได้ปรากฏชื่อ พระราชพงศาวดาร ฉบับพันจันทนุมาศ (เจิม) ว่าเป็นวัดที่เจ้ายี่พระยา พระราชโอรสองค์รองของสมเด็จพระอินทราชา ได้มาตั้งทัพเพื่อเตรียมทำสงครามกลางเมืองแย่งชิงราชบัลลังก์กับ เจ้าอ้ายพระยา ผู้เป็นพระเชษฐาซึ่งตั้งทัพอยู่ที่วัดพลับพลาชัย ก่อนจะทำกระทำยุทธหัตถีและสิ้นพระชนม์บนคอช้างพร้อมกันที่เชิงสะพานป่าถ่าน ทำให้เจ้าสามพระยา ผู้เป็นพระอนุชาของทั้งสองพระองค์ได้ขึ้นสืบราชบัลลังก์เป็นสมเด็จพระบรมราชาธิราชที่ 2
หลังจากนั้นวัดชัยภูมิก็ได้รับการบูรณะปฏิสังขรณ์ 2 ครั้งในสมัยกรุงศรีอยุธยาตอนกลางและตอนปลายจนกระทั่งถูกเพลิงเผาทำลายจนกลายเป็นวัดร้างในคราวเสียกรุงศรีอยุธยาครั้งที่ 2 ปัจจุบันวัดชัยภูมิได้ขึ้นทะเบียนเป็นโบราณสถานโดยกรมศิลปากร เมื่อปี พ.ศ. 2484 และทางกรมศิลปากรได้ทำการขุดแต่งและบูรณะปฏิสังขรณ์จนอยู่ในสภาพดังที่เห็นในปัจจุบันเมื่อปี พ.ศ. 2538
สิ่งก่อสร้างภายในวัด

ภายในวัดประกอบด้วยเจดีย์ประธานทรงกลมบนเรือนธาตุผัง 8 เหลี่ยม มีทางเข้าสู่ครรภคูหาด้านตะวันออก รูปแบบเจดีย์มีความคล้ายคลึงกับกับเจดีย์ประจำมุมบนฐานไพทีวัดราชบูรณะ ภายหลังการขุดแต่งโบราณสถานภายในวัดโดยกรมศิลปากร เมื่อปี พ.ศ. 2538 พบว่าเป็นวัดที่ได้รับการสร้างขึ้นมาแล้วตั้งแต่สมัยอยุธยาตอนกลาง และได้รับการบูรณะปฏิสังขรณ์ในสมัยอยุธยาตอนปลาย
ศรัณย์วุฒิ ศรัณย์เกตุ

| ศรัณย์วุฒิ ศรัณย์เกตุ |
| --- | --- |
ศรัณย์วุฒิ ใน พ.ศ. 2562

หัวหน้าพรรคเพื่อชาติ
ดำรงตำแหน่ง 21 พฤศจิกายน 2564 – 9 กันยายน 2565
ก่อนหน้า: บุศริณธญ์ วรพัฒนานันน์
ถัดไป: ปวิศรัฐฐ์ ติยะไพรัช
สมาชิกสภาผู้แทนราษฎรจังหวัดอุตรดิตถ์  เขต 2
ดำรงตำแหน่ง 3 กุมภาพันธ์ 2548 – 20 มีนาคม 2566
ก่อนหน้า: ทนุศักดิ์ เล็กอุทัย วารุจ ศิริวัฒน์ กนก ลิ้มตระกูล
ถัดไป: วารุจ ศิริวัฒน์
 
ข้อมูลส่วนบุคคล
เกิด: 12 กุมภาพันธ์ พ.ศ. 2501 (66 ปี) อำเภอบางรัก จังหวัดพระนคร ประเทศไทย
พรรคการเมือง: รวมไทยสร้างชาติ (2566–ปัจจุบัน)
การเข้าร่วม พรรคการเมืองอื่น: ไทยรักไทย (2544–2549)   รวมใจไทยชาติพัฒนา (2550–2551)   เพื่อไทย (2554–2556, 2561-2564)   ชาติไทยพัฒนา (2557)   เพื่อชาติ (2564–2566)

ศรัณย์วุฒิ ศรัณย์เกตุ (ชื่อเดิม : ปรีดา, ศรัณย์ ศรัณย์เกตุ) (เกิด 12 กุมภาพันธ์ พ.ศ. 2501) นักการเมืองชาวไทย อดีตสมาชิกสภาผู้แทนราษฎรจังหวัดอุตรดิตถ์ เขต 2 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2548 ในสังกัดพรรคไทยรักไทย และเป็นอดีตสมาชิกสภาผู้แทนราษฎรในสังกัดพรรคเพื่อไทยจนถึงปี พ.ศ. 2564 ต่อมาเขาได้เป็นหัวหน้าพรรคเพื่อชาติ​ สมญานาม คือ ส.ส.เอลวิส ปัจจุบันเป็นสมาชิกพรรครวมไทยสร้างชาติ
ประวัติ

ศรัณย์วุฒิ ศรัณย์เกตุ เกิดเมื่อวันที่ 12 กุมภาพันธ์ พ.ศ. 2501 เป็นบุตรของนายสกล และนางพรรณี ศรัณย์เกตุ มีพี่น้อง 4 คน สำเร็จการศึกษาปริญญาตรี จาก สถาบันราชภัฎเพชรบุรีวิทยาลงกรณ์ และปริญญาโท สถาบันบัณฑิตพัฒนบริหารศาสตร์ (นิด้า) มีบุตร 5 คน หนึ่งในนั้นคือ นางสาวจารุวรรณ ศรัณย์เกตุ อดีตสมาชิกสภาผู้แทนราษฎรแบบบัญชีรายชื่อ สังกัดพรรคอนาคตใหม่